এই নতুন নিয়ম অহা পহিলা জানুৱাৰীৰ পৰা কাৰ্যকৰী হব । তেনেদৰে ডি টি অ অফিচ সমূহক দালালৰাজৰ পৰা মুক্ত কৰিবলৈ কেইদিনমান আগতে জনোৱা আহ্বানৰ সন্দৰ্ভত মুখ্যমন্ত্ৰী ডঃ শৰ্মাই কয় – এই সন্দৰ্ভত তেওঁলৈ আমেৰিকাৰ এজন প্ৰবাসী অসমীয়া তথা গুৱাহাটী নিবাসী এজনী মহিলাই ধন্যবাদ জ্ঞাপন কৰা বিষয়টো দাঙি ধৰে । সেই অনুসৰি আমেৰিকা যুক্তৰাষ্ট্ৰত বাস কৰা মহিলাজনীয়ে কিছুদিন পূৰ্বে নিজৰ ড্ৰাইভিং লাইচেন্স ৰেনুৱেল কৰিবলৈ নিজৰ গুৱাহাটীত থকা আত্মীয়ক দায়িত্বত দিছিল । সেইমতে আত্মীয়জনে পূৰ্বৰ দৰে বুলি ভাবি গুৱাহাটীৰ ডি টি অ অফিচলৈ আহি দালালৰ জৰিয়তে ৰেনুৱেলৰ কামটো কৰিবলৈ আহে । কিন্ত অফিচৰ বাহিৰত কোনো দালালক লগ নাপাই তেওঁ উভতি যায় । অৱশ্যে পাছত অনলাইনত ৰেনুৱেল হয় বুলি জানিব পাৰি লগে লগে আমেৰিকা যুক্তৰাষ্ট্ৰত থকা আত্মীয়ক অৱগত কৰে । তাৰ পাছত আমেৰিকা যুক্তৰাষ্ট্ৰত থকা মহিলা গৰাকীয়ে সিদিনাই অনলাইনত নিৰ্দিষ্ট পৰ্টেলৰ যোগেদি কোনো দালাল বা মধ্যভোগী নোহোৱাকৈ ড্ৰাইভিং লাইচেন্স ৰেনুৱেল কৰিবলৈ সক্ষম হয় । তাৰ পাছত মহিলাজনীয়ে ই মেইল যোগে তেওঁক ধন্যবাদ জ্ঞাপন কৰা বিষয়টো ব্যক্ত কৰে । অৱশ্যে এই নিয়ম যাতে সদায় থাকে আৰু চৰকাৰী বিষয়া – কৰ্মচাৰী সকল যাতে ৰাইজৰ প্ৰতি সেৱাৰ মনোভাৱেৰে কাম কৰে তাৰ বাবে আহ্বান জনায় ।